stanford-oval/wikipedia huggingface dataset:
MetroLyrics

| --- | --- |

 סוג:  אתר מילים לשירים
 תקופת הפעילות:  30 בדצמבר 2002 – הווה (22 שנים)
 מייסדים:  מילון טסוביץ' (Milun Tesovic), אלן ג'וריסטובסקי (Alan Juristovski)
 בעלות:  CBS Interactive
 שירותים עיקריים:  מילים לשירים
 http://www.metrolyrics.com
 
MetroLyrics הוא אתר אינטרנט קנדי המכיל מילים לשירים, שנוסד בדצמבר 2002.
מסד הנתונים של MetroLyrics מכיל מילים של מעל מיליון שירים שבוצעו על ידי יותר מ-16,000 אמנים. דירוג האתר על פי אלכסה הוא 2,432 בעולם; בארצות הברית דירוגו 1,911 (נכון לאוגוסט 2017).
האתר הפסיק לפעול ביוני 2021. לא ניתן הסבר להפסקת הפעילות.
היסטוריה

MetroLyrics היה האתר הראשון שהוקדש למילים לשירים שניתן לו רישוי בקטלוג המילים של האַגְרֶגָטוֹר "גרייסנוט" (Gracenote) באפריל 2008. באמצעות מודל הרישוי, בעלי זכויות היוצרים למילים צוברים תמלוגים כאשר תוצר עבודתם מוצג ב-MetroLyrics.com. התמלוגים משולמים על כל מילות השירים המוצגות ומטופלים באמצעות Gracenote. בינואר 2013, רכשה LyricFind את עסקי רישוי הליריקס של Gracenote, ומיזגו אותו עם עסקיהם. מודל הרישוי של MetroLyrics הוא ייחודי, מפני שכמה אתרי אינטרנט למילות שירים עדיין מציעים תוכן שהוא לכאורה לא מורשה ומפר זכויות יוצרים.
באוקטובר 2011 נרכש האתר על ידי CBS Interactive. משרדיו הראשיים של האתר ממוקמים בוונקובר, בקולומביה הבריטית שבקנדה.
הערות שוליים

↑  מידע על MetroLyrics באתר אלכסה
↑  Metroleap.com
↑  "Welcoming Gracenote and Larry Marcus!". 15 בינואר 2013. אורכב מ-המקור ב-2014-11-09. נבדק ב-14 במרץ 2014. {{cite web}}:  (עזרה)
↑  Plambeck, Joseph (9 במאי 2010). "Lyrics Sites at Center of Fight Over Royalties". הניו יורק טיימס. נבדק ב-9 במאי 2010. {{cite web}}:  (עזרה)
↑  "CBS Interactive Music Group broadens distribution of its core assets to metrolyrics.com's Global Audience of more than 25 million users". אורכב מ-המקור ב-2012-01-01. נבדק ב-6 באוקטובר 2011. {{cite web}}:  (עזרה)
חרמשון אמריקאי

| חרמשון אמריקאי |
| --- | --- |
 חרמשון אמריקאי, קליפורניה
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
משפחה:: חרטומניים
סוג:: חרמשון
מין:: חרמשון אמריקאי
שם מדעי
 Numenius hudsonicus ‏לאת'אם, 1790
תחום תפוצה
 מפת התפוצה של חרמשון אמריקאי   מקייץ   חולף   חורף
שמות נוספים
 Numenius phaeopus hudsonicus, כתת-מין של חרמשון קטן

חֶרְמֵשׁוֹן אָמֵרִיקָאִי (שם מדעי: Numenius hudsonicus) הוא מין של חופמאי ממשפחת החרטומניים. זהו אחד ממיני החרמשונים הנפוצים ביותר, המקנן ברוב חלקי אמריקה הצפונית הסאב-ארקטית וחורף בחופים בדרום אמריקה הצפונית ובאמריקה הדרומית. החרמשון האמריקאי פוצל לאחרונה מהמין חרמשון קטן, אם כי חלק מהרשויות הטקסונומיות עדיין מחשיבות אותם כמין יחיד.
בישראל נרשמה תצפית אחת בפברואר 2014 בחוף נחשולים. החרמשון נשאר כמה שבועות באותו אזור.
טקסונומיה ואטימולוגיה

עד לאחרונה נחשב החרמשון האמריקאי לתת-מין של החרמשון הקטן (תחת השם המדעי Numenius phaeopus hudsonicus), אך איגוד האורניתולוגים הבין-לאומי (IOC) החליט על פיצולו למין עצמאי. עם זאת, הפיצול טרם התקבל על-ידי רשימות אחרות.
שם הסוג Numenius מגיע מיוונית, ומתייחס למין עוף שהוזכר על-ידי הסיכיוס ממילטוס. באופן מסורתי מקובל לייחסה לחרמשון, בשל צורת הסהר של מקורו; מהמילה noumenia - ירח חדש (neos - חדש; mene - ירח). שם המין הספציפי "hudsonicus" מגיע בשל היותו נפוץ באזור מפרץ הדסון.
טקסונומיה ואטימולוגיה > תת-מינים

תוארו שני תת-מינים מובחנים:
N. h. rufiventris (ניקולס אילוורד ויגורס, 1829) - מצוי באלסקה ובצפו-מערב קנדה
N. h. hudsonicus (ג'ון לאת'אם, 1790) - מצוי באזור מפרץ הדסון עד צפון-מזרח קנדה
תיאור

זהו חופמאי גדול למדי, אם כי בגודל בינוני ביחס לשאר החרמשונים. אורכו 37–47 ס"מ, מוטת כנפיו 75–90 ס"מ, ומשקלו 270–493 גרם. צבע ניצויו חום-אפרפר מפוספס בחלקים העליונים ולבנבן בחלקים התחתונים. מקורו ארוך ומעוקל (ארוך יותר אצל נקבה בוגרת) עם עיקום לקראת קצהו, ולא עקמומיות אחידה. הוא חששן לרוב.
הקריאות נשמעות כמעין שריקה מפכפכת, המתארכת לטריל בשירה.
הוא דומה מאד לחרמשון קטן, אך בניגוד אליו לחרמשון האמריקאי העל-שת חום מפוספס בדומה לשאר החלקים העליונים, בשונה מהעל-שת הלבן בצורת הסיגר של החרמשון הקטן. בנוסף, התת-כנף של האמריקאי מפוספסת, ולא לבנה.
| --- | --- |
חרמשון אמריקאי (מימין) מול חרמשון קטן להשוואה.



ניתן להבחין שלאמריקאי יש תת-כנף ועל-שת מפוספסים, לעומת הקטן שאצלו הם לבנים.
אקולוגיה

החרמשון האמריקאי הוא ציפור נודדת, אשר נשאר סמוך לחופים גם במהלך הנדידה. הוא מין חברותי מחוץ לעונת הקינון. הוא מקייץ ומקנן בצפון אלסקה, מזרחה לצפון-מערב נהר מקנזי, דרומה עד למערב ומרכז אלסקה ודרום-מערב נהר יוקון, ולאורך הצד המערבי של מפרץ הדסון מדרום נונאווט דרומה עד לצפון-מערב מפרץ ג'יימס. הוא חורף במרכז קליפורניה, חוף המפרץ ודרום קרוליינה; דרומה דרך מרכז אמריקה, הקריביים ודרום אמריקה עד לאיי גלאפגוס, דרום צ'ילה, ודרום ברזיל. אזורי חריפה חשובים במיוחד קיימים בסורינאם, החוף הצפוני-מרכזי של ברזיל והאי צ'ילואה שבצ'ילה.במנגרובים של קולומביה, אתרי המנוחה המועדפים על החרמשון ממוקמים בסמיכות לשטחי התזונה ורחוק ממקורות פוטנציאליים של טורפים יבשתיים, אך לא בהכרח הרחק מאזורים של הפרעה אנושית.
הקן הוא שקע חשוף על הקרקע בטונדרה או אדמה ארקטית. התטולה מכילה שלוש עד חמש ביצים. הבוגרים מפגינים התנהגות טריטוריאלית מאוד בשטחי קינון ואף עשויים לתקוף בני אדם שמתקרבים מדי.
מין זה ניזון על-ידי חיטוט בבוץ רך עבור חסרי חוליות קטנים וליקוט סרטנים קטנים וטרף דומה מפני השטח. לפני הנדידה, פירות יער נעשים למרכיב חשוב בתזונה שלהם.
סטטוס

ה-IUCN לא מכיר בחרמשון האמריקאי כמין עצמאי, ובשל כך מצב השימור שלו לא הוערך ברשימה האדומה של IUCN; אך כיוון שהוא בעל תפוצה נרחבת ואוכלוסייה גדולה יחסית, הוא איננו מצוי בסכנת הכחדה.
לקראת סוף המאה ה-19, הציד בנתיבי הנדידה שלהם גבה מחיר כבד מאוכלוסיית המין הזה; אך האוכלוסייה התאוששה מאז.
גלריה

נוהג להתרוצץ בחוף. סנטה ברברה, ארצות הברית
חרמשון אמריקאי אוכל סרטן, סנטה ברברה, ארצות הברית
חרמשון אמריקאי אוכל סרטן, סנטה ברברה, ארצות הברית
בתעופה, ניתן להבחין בתת-כנף המפוספסת
ממריא, ניתן להבחין בגב המפוספס באחידות. ניופאונדלנד, קנדה
בתעופה, ניופאונדלנד, קנדה
צועד לפני פיל ים צפוני במפרץ מונטריי
לקריאה נוספת

יהונתן מירב, קטן, אבל אמריקאי: מציאה מדהימה בחוף נחשולים. מחברת הנדירים, אתר הצפרות הישראלי, 8 בפברואר 2014
הערות שוליים

1 2 3  Gill, F.; Donsker, D., eds. (2020). "IOC World Bird List (v10.1)". doi:10.14344/IOC.ML.10.1. נבדק ב-25 בינואר 2020. {{cite journal}}:  (עזרה); Cite journal requires |journal= (עזרה)
1 2  ד"ר  יואב פרלמן, חרמשון אמריקאי, Numenius phaeopus hudsonicus, באתר מרכז הצפרות הישראלי
↑  H&M4 Checklist family by family - The Trust for Avian Systematics, www.aviansystematics.org
↑  Bird Species List by Family – Clements – Bird Families of the World (באנגלית אמריקאית)
↑  James A. Jobling, The Helm dictionary of scientific bird names [electronic resource : from aalge to zusii], London : Christopher Helm, 2010, ISBN 978-1-4081-3326-2
↑  Whimbrel Identification, All About Birds, Cornell Lab of Ornithology, www.allaboutbirds.org (באנגלית)
↑  Identifying birds, Princeton University Press, 2019-08-20, עמ' 10–12
↑  NatureServe Explorer 2.0, explorer.natureserve.org
↑  Johnston‐González, R.; Abril, A. (2019). "Predation risk and resource availability explain roost locations of Whimbrel Numenius phaeopus in a tropical mangrove delta". Ibis. 161 (4): 839–853. doi:10.1111/ibi.12678.
Ipconfig

| --- | --- |

פלט היישום בWindows XP
 מפתח:  מיקרוסופט, מפתחי ReactOS, אפל
 מערכת הפעלה:  ReactOS, Microsoft Windows, macOS
 סוג רישיון:  תוכנה קניינית של מיקרוסופט, הרישיון הציבורי הכללי של גנו ב-Reactos
 קטגוריה:  פקודה
במחשבים, ipconfig (קיצור של internet protocol configuration) הוא יישום קונסולה של מערכות הפעלה מסוימות המציג את כל ערכי התצורה הנוכחיים של רשת TCP/IP ומרענן את הגדרות ה-DHCP (פרוטוקול תצורת מארח דינמי) ו-Domain Name System (DNS).
יישומים

הפקודה זמינה ב-Microsoft Windows, ReactOS ו-macOS של Apple. גרסת ReactOS פותחה על ידי גד מרפי והיא מורשית תחת ה-GPL.
יישומים > Microsoft Windows, ReactOS

הפקודה ipconfig תומכת במתג שורת הפקודה /all. התוצאה היא מידע מפורט יותר מ-ipconfigבלבד.
מאפיין נוסף חשוב של ipconfigהוא לאלץ את רענון כתובת ה-IP של DHCP של המחשב המארח לבקש כתובת IP אחרת. זה נעשה באמצעות שתי פקודות ברצף. ראשית, ipconfig /release מתבצע כדי לאלץ את צד הלקוח לוותר מייד על הכתובת השמורה לו על ידי שליחה לשרת הודעת שחרור DHCP אשר מעדכנת את פרטי הסטטוס של השרת ומסמן את כתובת ה-IP של הלקוח הישן כ"זמינה". לאחר מכן, הפקודה ipconfig /renew מבוצעת כדי לבקש כתובת IP חדשה. כאשר מחשב מחובר לכבל או למודם DSL, ייתכן שיהיה צורך לחבר אותו ישירות ליציאת הרשת של המודם כדי לעקוף את הנתב, לפני השימוש ב-ipconfig /release ולכיבוי ההתקן למשך תקופה, כדי להבטיח כי כתובת ה-IP הישנה נלקחת על ידי מחשב אחר.
ניתן להשתמש בפרמטר /flushdns כדי לנקות את מטמון ה-DNS של מערכת השמות (Domain Name System) כדי להבטיח שבקשות עתידיות ישתמשו במידע DNS טרי על ידי אילוץ שמות מארחים שייפתרו מחדש מאפס.
יישומים > אפל macOS

ipconfig ב-Mac OS X משמש כעטיפה ללקוח ה-IPConfiguration, וניתן להשתמש בו כדי לשלוט בפרוטוקול Bootstrap ולקוח DHCP מממשק שורת הפקודה. כמו רוב מערכות ההפעלה המבוססות על Unix, Mac OS X משתמש גם ב-ifconfig לבקרה ישירה יותר על ממשקי רשת, כגון הגדרת כתובות IP סטטיות.
ראו גם

cmd.exe
לקריאה נוספת

Frisch, Æleen (2001). Windows 2000 Commands Pocket Reference. O'Reilly. ISBN 978-0-596-00148-3.  Frisch, Æleen (2001). Windows 2000 Commands Pocket Reference. O'Reilly. ISBN 978-0-596-00148-3.  Frisch, Æleen (2001). Windows 2000 Commands Pocket Reference. O'Reilly. ISBN 978-0-596-00148-3.
Stanek, William R. (2008). Windows Command-Line Administrator's Pocket Consultant, 2nd Edition. Microsoft Press. ISBN 978-0735622623.  Stanek, William R. (2008). Windows Command-Line Administrator's Pocket Consultant, 2nd Edition. Microsoft Press. ISBN 978-0735622623.  Stanek, William R. (2008). Windows Command-Line Administrator's Pocket Consultant, 2nd Edition. Microsoft Press. ISBN 978-0735622623.
Barrett, Daniel J. (2012). Macintosh Terminal Pocket Guide: Take Command of Your Mac. O'Reilly. ISBN 978-1449328986.  Barrett, Daniel J. (2012). Macintosh Terminal Pocket Guide: Take Command of Your Mac. O'Reilly. ISBN 978-1449328986.  Barrett, Daniel J. (2012). Macintosh Terminal Pocket Guide: Take Command of Your Mac. O'Reilly. ISBN 978-1449328986.
הערות שוליים

↑  Microsoft Windows XP ipconfig support page
↑  https://github.com/reactos/reactos/blob/master/base/applications/network/ipconfig/ipconfig.c
↑  Release and Renew Your IP Address
↑  Windows – Displaying, Releasing and Renewing a DHCP Lease
↑  whatsmyipaddress: How to change your IP address
↑  Windows 8.1 PCs Connect to the Network but not the Internet
↑  OS X developer manual
חופמי טיבטי

| חופמי טיבטי |
| --- | --- |
 חופמי טיבטי בלבוש קיץ, פקיסטן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
משפחה:: חופמיים
סוג:: Anarhynchus
מין:: חופמי טיבטי
שם מדעי
 Anarhynchus atrifrons ‏(ADB), 1829

חוֹפָמִי טִיבֵּטִי (שם מדעי: Anarhynchus atrifrons) הוא מין עוף מים קטן ממשפחת החופמיים, המקנן בהרי פמיר, טיין שאן, הרמה הטיבטית ודרום מונגוליה; וחורף במזרח ובדרום אפריקה, בדרום, מזרח ודרום-מזרח אסיה.
בישראל הוא מזדמן נדיר ביותר עם שש תצפיות מוכרות עד היום (בעבר תחת המין המאוחד חופמי מונגולי).
טקסונומיה ואטימולוגיה

בעבר נחשב למין יחיד ביחד עם המין A. mongolus תחת השם חופמי מונגולי, אך מחקר שפורסם בשנת 2022 הציע כי קבוצת הטקסונים היא קבוצה אחות של חופמי חוף, וקבוצת ה"atrifrons" גם היא קבוצה אחות של שניהם. כיוון שכך עלה צורך בפיצול טקסונומי של החופמי המונגולי. המחברים הציעו עבורם שם שמות מדעיים ושמות עממיים באנגלית חדשים:
איגוד האורניתולוגים הבין-לאומי הכיר ב-2023 בפיצול, והחופמי הטיבטי קיבל מעמד של מין עצמאי.
הסוג Anarhynchus, אליו משויך כיום החופמי הטיבטי, היה בעבר מונוטיפי וכלל את המין חופמי עקום-מקור בלבד. מחקרים מ-2015 ו-2022 מצאו כי הסוג Charadrius, הסוג אליו שויכו מרבית החופמים "הקלאסיים", הוא פוליפילטי; וחלק מהמינים שנכללו בו קרובים יותר למעשה לחופמי עקום-המקור מאשר למינים אחרים בסוג. כדי לפתור זאת, הועברו 23 מיני חופמי אל הסוג Anarhynchus, ובכללם החופמי הטיבטי.
השם המדעי של הסוג Anarhynchus מגיע מיוונית ומתייחס לחופמי עקום-מקור: ανα - ana - לאחור; ו-ῥυγχος - rhunkhos - מקור; שם המין הספציפי atrifrons מגיע מלטינית ater שחור; ו-frons, frontis מצח, גבה.
תיאור

זהו חופמי בינוני עם גרון בהיר, גב חום ובטן לבנה. בוגרים בלבוש קיץ הם בעלי מסכה שחורה וחזה וצוואר בגוון כתום בהיר; כאשר הזכרים בהירים יותר בממוצע מהנקבות. בוגרים בלבוש חורף ומתבגרים בעלי חלקים עליונים בצבע חום בהיר וחלקים תחתונים לבנים, עם כמות משתנה של צבע לבן במצח ובגבה.
תיאור > מינים דומים

חופמי אלכסנדרי הקטן יותר יכול להיות דומה אליו בלבוש חורף; אך הטיבטי גבוה יותר ובעל רגליים ארוכות יותר, ללא רצועת הצוואר הלבנה והחזקה של האלכסנדרי.
בהשוואה לחופמי חוף, החופמי הטיבטי מעט קטן יותר, בעל ראש קטן יחסית לשאר הגוף, רגליו כהות יותר, ולמקור הקצר שלו יש בליטה קלה בקצהו.
קשה מאוד להבחין בינו לבין החופמי המונגולי, במיוחד אצל פרטים בלבוש חורף ומתבגרים, אם כי לעיתים קרובות ניתן להניח זיהוי לפי תפוצה. בלבוש קיץ, המסכה השחורה על פניו של הטיבטי נרחבת יותר, ובדרך כלל הוא חסר את הכתם הלבן על המצח של המונגולי. בנוסף, למונגולי יהיה פס תוחם כהה המפריד בין הכתום בחזה ללבן של הפנים. בלבוש חורף, רצועת החזה של הטיבטי יותר "שבורה". הסימן היעיל ביותר להפריד בין המינים הוא צדדי הגוף: לטיבטי יש הפרדה ברורה בין הגוונים הלבנים של החלקים התחתונים והגוונים החומים של העליונים (בקיץ גם מהכתום בחזה); ואילו למונגולי צדדים "מלוכלכים" יותר ונראה יותר ערבוב בין הצבעים. באזורי חפיפה של התפוצה תצפיות רבות נותרות בלתי מזוהות, וזיהוי ודאי מתאפשר רק ביד במהלך טיבוע.
תפוצה

פרטים מתת-המין A. a. atrifrons מקננים בטיבט, A. a.pamirensis מקננים בהרי פמיר, ואילו A. a.schaeferi, מקננים בצ'ינגהאי שבסין.
תפוצה > תצפיות בישראל

החופמי הטיבטי הוא מזדמן נדיר ביותר בארץ בעונות הנדידה עם 6 תצפיות עד היום:
| תאריך | מיקום התצפית |
| --- | --- |
אפריל 1983: אילת
מאי 2001: אילת
מרץ 2010: אילת
יולי ואוגוסט 2013: חוף בית ינאי ומעגן מיכאל
20 ביולי 2014: חוף מעיין צבי
24 באוגוסט 2024: 3 פרטים בבריכות קיבוץ המעפיל
גלריה

חופמי טיבטי נקבה במדבריות הקרים של לדאק, הודו
נקבה, פקיסטן
בלבוש חורף, תאילנד
בתעופה, פקיסטן
חופמים טיבטים עם חופמי חוף (במרכז). כשהמינים נצפים זה לצד זה, קל להבחין בהבדלי הפרופורציות ובמקור המעודן יותר של הטיבטי
להקת חופמים טיבטיים עם חופמי חוף במרכזה. ניתן להבחין ברגליהם הכהות יותר באופן מובהק.
חופמי טיבטי (מימין) לצד חופמי חוף, בנגלור, הודו. לטיבטי גוף מעט קטן ומעודן יותר.
הערות שוליים

↑  Wei, Chentao; Schweizer, Manuel; Tomkovich, Pavel S; Arkhipov, Vladimir Yu; Romanov, Michael; Martinez, Jonathan; Lin, Xin; Halimubieke, Naerhulan; Que, Pinjia; Mu, Tong; Huang, Qin (2022-03-25). "Genome-wide data reveal paraphyly in the sand plover complex (Charadrius mongolus/leschenaultii)". Ornithology (באנגלית). 139 (2): ukab085. doi:10.1093/ornithology/ukab085. ISSN 0004-8038.
1 2  Gill, Frank; Donsker, David, eds. (2023). "Buttonquail, thick-knees, sheathbills, plovers, oystercatchers, stilts, painted-snipes, jacanas, Plains-wanderer, seedsnipes". World Bird List. International Ornithologists' Union. נבדק ב-12 בדצמבר 2023. {{cite web}}:  (עזרה)
↑  James A. Jobling, The Helm dictionary of scientific bird names [electronic resource : from aalge to zusii], London : Christopher Helm, 2010, עמ' 46, 59, ISBN 978-1-4081-3326-2
1 2  חופמי טיבטי - eBird, באתר ebird.org
↑  The Lesser Sand Plover split: a review of the supporting literature and identification of the resulting species. – Nick's Bird Blog, ‏2023-04-10 (באנגלית אמריקאית)
↑  ד"ר יואב פרלמן, חופמי טיבטי, Anarhynchus atrifrons, באתר מרכז הצפרות הישראלי
OpenFlight

OpenFlight (קבצים בסיומת flt.) הוא פורמט קבצים לייצוג מודל גאומטרי תלת-ממדי שפותח במקור על ידי Software Systems Inc עבור מודלי MultiGen זמן-אמת התלת-ממדיים שלה, ב-1988. הפורמט נקרא במקור Flight (טיסה), ותוכנן לשימוש חופשי של מודל 3d עבור תוכנות המייצרות סימולציה חזותית רבודה. שם הפורמט שונה מאוחר יותר ל"OpenFlight" כדי לציין את השימוש החופשי ליצירת תמונה (IG).
חבילת המודלים MultiGen (הידועה כיום בשם Creator) והפורמט OpenFlight אומצו במהירות בתעשיית מאמני הטיסה בשנות ה-80 וה-90 המוקדמות. מרכז המסחר איימס היה הלקוח הראשון של חבילת המודלים MultiGen.
הערות שוליים

↑  "OpenFlight Standard". Presagis.
↑  "Multigen-Paradigm 25th Anniversary". MultiGen-Paradigm.
↑  "Creator - 3D Modeling Software". Presagis.
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
Necurs botnet

נקרוס בוטנט (באנגלית: Necrus Botnet) היה בוטנט זדוני שהפיץ את הנוזקות Dridex ו-Locky.
הנוזקה הופצה בצורת עמית לעמית באמצעות הודעות דואר אלקטרוני המכילות קישורים לאתרים מתחזים וקבצים זדוניים הנקראים קבלה או סיכומי רכישה.
הקבצים המצורפים אל תכתובת הדואר האלקטרוני מכילים קוד מאקרו זדוני בעזרתו ניתן להריץ ותהליכי מערכת, להוריד את הנוזקה, להתחבר אל שרת שליטה ובקרה (C&C) ולהעביר אליו נתונים.
בחודש דצמבר 2012 פרסמה חברת סימנטק (Symantec) אינדיקטורים המסייעים בזיהוי פעילותו של הבוטנט.
שיא פעילותו היה בעת ששלח כ-47 מיליון הודעות ספאם ביום.
ב-10 במרץ 2020 חדל הבוטנט לפעול, לאחר מבצע רב-היקף של חברת מיקרוסופט בשיתוף חברות נוספות ב-35 מדינות.
ראו גם

מחשב זומבי
בוטנט
וירוס מחשב
סוס טרויאני
הערות שוליים

↑  The Malware-as-a-Service Industry, Check Point Software Blog, ‏2016-06-27 (באנגלית)
↑  Necurs - hybrid spam botnet, CERT Polska, ‏2016-09-02 (בפולנית)
↑  קבצי אקסל עם סיומת IQY משמשים לתקיפת עמדות קצה, באתר https://cis.technion.ac.il, ‏11 ביוני 2018
↑  Hackers behind Locky and Dridex start spreading new ransomware, IT PRO (באנגלית)(הקישור אינו פעיל)
↑  Backdoor.Necurs | Symantec, www.symantec.com
↑  Necurs botnet launches massive 47 million emails per day campaign, www.scmagazineuk.com
↑  Microsoft orchestrates coordinated takedown of Necurs botnet, באתר ZDNet, ‏10במרץ 2020 (באנגלית).
| רשימת בוטנטים |
| --- | --- | --- |
| בוטנטים פופולארים |  Akbot • Asprox botnet • Bagle • BASHLITE • Bredolab botnet • Cutwail botnet • Conficker • Donbot botnet • Festi botnet • Grum botnet • Gumblar • Kelihos botnet • Koobface • Kraken botnet • Lethic botnet • Mariposa botnet • Mega-D botnet • Mirai • Metulji botnet • Nitol botnet • Rustock botnet • Sality • Slenfbot • Srizbi botnet • Storm botnet • Torpig • Virut • Vulcanbot • Waledac botnet • ZeroAccess botnet • Zeus • Zemra  |  |
טסית אסייתית

| טסית אסייתית |
| --- | --- |
 פרחון טסית אסייתית בטאיוואן
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
משפחה:: סנוניתיים
סוג:: טסית
מין:: טסית אסייתית
שם מדעי
 Delichon dasypus ‏בונפרטה, 1850
תחום תפוצה
 מפת התפוצה של טסית אסייתית   מקייצת ומקננת   יציבה   חורפת

טַסִּית אַסְיָתִית (שם מדעי: Delichon dasypus) היא מין של ציפור שיר ממשפחת הסנוניתיים. צבעה כחול-שחור מלמעלה מלבד השת הלבן, וחלקיה התחתונים בגוון אפור חיוור. שלושת התת-מינים שלה מקננים בהרי ההימלאיה ובמרכז ומזרח אסיה, ומעבירים את החורף נמוך יותר בהרים או בדרום-מזרח אסיה. היא מצויה באופן מקומי ואף מתפשטת צפונה בסיביר, כך שאין חשש לגבי מצב השימור של המין.
טסית זו מקננת במושבות, בונה קיני בוץ הנתלים על צוק אנכי או על קיר בניין. שני המינים בונים את הקן, דוגרים על שלוש או ארבע הביצים הלבנות ומאכילים את הגוזלים. הטסית האסייתית ניזונה מחרקים קטנים שניצודים תוך כדי מעוף, ובדרך כלל נתפסים גבוה באוויר. נוכחותם של קפזנבאים קרקעיים וזחלי פרפראים בתזונה שלה מעידה על כך שלעיתים נלקטים פריטי מזון מהקרקע.
בישראל היא נצפתה פעם אחת בלבד: ב-16 בדצמבר 2016 נצפה פרט צעיר בשנתו הראשונה בבריכות הדגים של קיבוץ מעגן מיכאל. תצפית זו אף הייתה השנייה בלבד בכל אזור המערב הפלארקטי.
טקסונומיה ואטימולוגיה

הטסית האסייתית תוארה לראשונה מפרט שנאסף בבורנאו על ידי חוקר הטבע והאורניתולוג הצרפתי צ'ארלס לוסיאן בונפרטה בשנת 1850 תחת השם המדעי Chelidon dasypus, זמן קצר לפני שהועברה לסוג החדש Delichon על-ידי האנטומולוג הבריטי פרדריק מור וחוקר הטבע האמריקאי תומאס הורספילד בשנת 1854.
שם הסוג Delichon הוא אנגרמה של המונח היווני הקדום χελιδών (chelīdōn), שפירושו "סנונית". שם המין הספציפי dasypus הוא מיוונית δασύπους "מחוספס רגליים".
המינים הקרובים ביותר של טסית זו הם שני המינים האחרים מהסוג Delichon, טסית נפאלית (Delichon nipalensis) וטסית הבתים.
טקסונומיה ואטימולוגיה > תת-מינים

ישנם שלושה תת-מינים:
D. d. dasypus - תת-המין הטיפוסי שתואר על ידי בונפרטה, המקנן במזרח רוסיה ובאיים הסמוכים
D. d. cashmeriensis - התת-מין מההימלאיה ומרכז אסיה שתואר על ידי האורניתולוג האנגלי ג'ון גולד בשנת 1858 מפרט שנאסף בקשמיר על ידי אנדרו לית' אדמס.
D. d. nigrimentalis - תת-מין שנמצא בדרום-מזרח התפוצה, תואר על ידי האורניתולוג הגרמני ארנסט הארטרט בשנת 1910 מפרט שנאסף בפוג'יין, דרום-מזרח סין.
תיאור

אורכה של הטסית האסייתית הוא 12–13 ס"מ ומשקלה כ-18 גרם. צבעה של הטסית מהתת-מין הטיפוסי (D. d. dasypus) כחול-פלדה כהה מלמעלה עם שת לבן מנוגד, יש לה חלקים תחתונים לבנים אפרפרים וזנב ממוזלג מעט. הזנב והעל-כנף בצבע חום-שחור, והתת-כנף חום-אפור. הרגליים חומות-ורדרדות ומכוסות בנוצות לבנות, העיניים חומות והמקור שחור. ישנם מעט הבדלים במראה בין הזוויגים, אם כי הזכר מעט לבן יותר למטה מהנקבה, במיוחד כשהניצוי טרי. הצעירים פחות בעלי צבע מבריק פחות ויש להם חלקים עליונים בצבע חום כהה, מוכתם לפעמים בחום באזור השת, וחלקיהם התחתונים בגוון אפור-לבן.
לתת-מין D. d. cashmiriensis יש חלקים עליונים בגוון כחול בהיר יותר ושת לבן יותר מאשר התת-מין הטיפוסי, והוא קצת יותר גדול. התת-מין השלישי D. d. nigrimentalis הוא הקטן ביותר. ניתן להבחין בין שלושת תת-המינים לבין טסית נפאלית הדומה לפי הסנטר השחור של הנפאלית, סוככות הזנב השחורות והזנב המרובע יותר באופן משמעותי. הטסית האסייאתית דומה יותר לטסית הבתים, אבל היא כהה יותר מלמטה ויש לה זנב פחות מפוצל. קל להתבלבל בזיהוי בין זכר בוגר של טסית אסייאתית, שחלקיו התחתונים בהירים יותר, לבין הת-מין המזרחי של טסית בתים, D. urbicum lagopodum, שהוא בעל זנב פחות ממוזלג מתת-המין המערבי, למרות שהוא עדיין מראה מיזלוג בולט יותר מזה של טסית אסייתית.
השירה שלה היא טריל מתכתי מפכפך או ציוץ שורקני, והקריאה שלה היא "צ'יפ" מתכתי יבש, ולרוב בעלת שתיים או שלוש הברות. קריאתה דומה לזו של טסית בתים, אבל יותר צורמת.
תפוצה ובית גידול

תת-המין הטיפוסי של מרטין הבית האסייתי, D. d. dasypus, מקנן בדרום-מזרח רוסיה, באיים הקוריליים, יפן ולפעמים גם בקוריאה. הוא נודד דרך מזרח סין לאתרי החריפה בחצי האי המלאי, בורנאו, הפיליפינים, ג'אווה וסומטרה; כשחלק מהפרטים נותרים סביב מעיינות חמים ביפן. התת-מין D. d. Cashmeriensis מקנן בהרי ההימלאיה מאפגניסטן מזרחה עד סיקים וצפונה לתוך טיבט ומערב ומרכז סין. הוא נצפה ברום של בין 1,500–5,000 מטר מעל פני הים, אם כי בעיקר בין 2,400–4,000 מטר. טסית זו היא נודדת קצרת טווח, וחורפת בעיקר בגבהים נמוכים יותר למרגלות הרי ההימלאיה, עם כמה פרטים במישורים של צפון-מזרח הודו וצפון-מזרח ודרום-מזרח בנגלדש, ומספר קטן יותר רחוק יותר במיאנמר ובצפון תאילנד. התת-מין השלישי, D. d. nigrimentalis, מקנן בדרום-מזרח סין ובדרום סיביר. שטחי החריפה שלו אינם ידועים, אך הטסיות בטאיוואן פשוט עוברות לגבהים נמוכים יותר בחורף. טסיות אסייאתיות חורפות תועדו מערבה עד לאיחוד האמירויות הערביות וישראל. טווח התפוצה של התת-מין D. d. Cashmeriensis חופף לזה של הטסית הנפאלית, אך הם נוהגים לקנן בגבהים שונים במקצת. הפרדת הגובה וההבדלים הקטנים במורפולוגיה נראים מספיקים כדי למנוע רביות כלאיים.
בית הגידול המועדף על הטסית האסייתית הוא עמקים ונקיקים באזורים הרריים או מצוקי חוף, בהם מערות טבעיות או נקיקים מספקים אתרי קינון טובים. היא תקנן גם באתרים גדולים מעשה ידי אדם כמו מקדשים, בתי מלון או תחנות כוח. טסית זו נוטה לעבור לארץ פתוחה או הררית בגובה נמוך יותר באזורי החריפה שלה, אם כי היא תועדה ברום של עד 2,565 מטר בחורף בתאילנד.
התנהגות > קינון

טסיות אסייתיות אוספות חומר לקינון, הקודאטה, הוקאידו, יפן
טסית אסייתית אוספת חומר לקינון, הקודאטה, הוקאידו, יפן
קן של טסית אסייתית ממוקם על צוק בהרי הידה שבמחוז נאגנו, יפן
הטסית האסייאתית היא מקננת צוקים, ובונה את קיניה במושבות הממוקמות מתחת לבליטה על צוק אנכי, בדרך כלל כשהקנים אינם נוגעים זה בזה. היא גם מקננת לעיתים קרובות במבנים גדולים כמו מקדשים וגשרים, אבל לא באותה מידה כמו טסית הבתים. לקן צורת חרוט עמוק, הוא עשוי בוץ ומרופד בעשבים או בנוצות. בניגוד לקרוביה, הטסית האסייתית אינה משלימה לעיתים קרובות את התיחום של הקן שלה, ובמקום זאת משאירה אותו פתוח, כמו גרסה עמוקה יותר של קן סנונית רפתות. מחקר רוסי מצא שמחצית מהקנים באזור המחקר שלה בימת באיקל הם מהסוג הפתוח, והתת-מין מההימלאיה D. d. Cashmiriensis תועד גם כבונה קן בצורת כוס רדודה.
בתטולה הרגילה יש שלוש או ארבע (מדי פעם אפילו עד שש) ביצים לבנות חלקות, שגודלן בממוצע 20.2 על 14.1 מ"מ ומשקלן 2.1 גרם. משכי הזמן לדגירה ולפריחה אינם ידועים, אך ככל הנראה דומים לאלו של טסית הבתים, שלה תקופת דגירה של 14 עד 16 ימים עד לבקיעת הביצים, ו-22 עד 32 ימים נוספים עד לבקיעה. שני ההורים משתתפים בבניית הקן, בדגירה על הביצים, וובהאכלת הגוזלים.
התנהגות > תזונה

טסית זו ניזונה מחרקים שנטפסים בתעופה. כמו קרובי משפחתה, היא נוטה לצוד גבוה באוויר, ומלקטת בעיקר זבובים קטנים, כנימות ודבוראים כמו נמלים מכונפות. מגוון רחב של חרקים אחרים ניצודים אף הם, כולל פרפראים, חיפושיות ומרושתי-כנף. נוכחותם בתזונה של קפזנבאים קרקעיים וזחלי פרפראים מצביעה על כך שלעיתים היא מלקטת פריטי מזון מהקרקע.